
TÁJÉKOZTATÓ ADATOK

1. A Tervpályázat alapadatai

1.1. A közös ajánlatkérők megnevezése

Debrecen Megyei Jogú Város Önkormányzata 
Székhely: 4024 Debrecen, Piac u. 20.
Internetcím:  www.debrecen.hu 
Tel.: +36 52511550
Fax: +36 52511552
és
Debreceni Infrastruktúra Fejlesztő Kft.
Székhely: 4025 Debrecen, Széchenyi u. 31.
Internetcím: https://dif.debrecen.hu/
Tel.: +36 305653397 

(a továbbiakban: „Kiíró” vagy „Ajánlatkérő”)
[bookmark: _GoBack]

1.2. A Tervpályázat pontos címe, tárgya, célja és jellege

1.2.1. A Tervpályázat pontos címe 

Debrecen, Déli Városközpont fejlesztése

1.2.2. A Tervpályázat tárgya 

A Kiíró nyílt tervpályázatot (a továbbiakban: Tervpályázat) hirdet a Debrecen város déli részén található, közel 88 ha-t felölelő terület (a továbbiakban: Majorsági terület) településfejlesztését megvalósítani hivatott, jövőbeli beruházás(ok) előkészítéséhez szükséges települési Mesterterv (a továbbiakban: Mesterterv) megalapozását célzó településtervezési javaslat és fejlesztési koncepció (a továbbiakban: Koncepció) elkészítésére. A tervpályázat célja az egykori Majorsági területből egy modern Déli Városközpont fejlesztése, kialakítása.

Koncepció alatt a Kiíró a Mestertervet megalapozó olyan épitészeti, településtervezési és városépítészeti tervezési dokumentációt ért, amely a mestervezéssel érintett Majorsági terület komplex fejlesztésének elvi tartalmára, elrendezésére és funkcióira tesz javaslatot pályamű formájában. A Koncepció a Majorsági területen vízionált komplex városfejlesztés olyan részletességű előkészítő dokumentuma, amely az építmények, a szociális létesítmények és a környezet kapcsolatának, valamint  a gazdasági, ütemezhetőségi, lakhatási, közlekedési, közösségi funkciókra és használati módokra, illetve üzleti modell szisztematikus vizsgálatán keresztül egy megvalósítható keretrendszert kínál a Majorsági terület reális fejlesztési lehetőségére és a Mesterterv megalkotására.

A Tervpályázat alapján kiválasztott nyertes tervezővel hirdetmény nélküli tárgyalásos közbeszerzési eljárás eredményeként megkötendő tervezési szerződés tárgya egy, a Koncepció alapján elkészítendő Mesterterv kidolgozása.
A Kiíró a Mesterterv alatt egy egy olyan komplex városfejlesztés megvalósítása érdekében szükséges beépítési javaslatot és szakmai útmutatót is magában foglaló tervdokumentációt ért, amelynek célja, hogy segítse a leendő építtetőket elképzeléseik kialakításában a Majorsági terület jövőbeni használatáról és hasznosításáról. A Mesterterv egy átfogó, hosszútávú fejlesztési irányokat és prioritásokat meghatározó tervcsomag, amely a Majorsági területtel kapcsolatos lehetőségeket, kötöttségeket és igényeket vizsgálja a megvalósíthatóság – kiemelten az üzleti megvalósíthatóság – szempontjából, alapot teremtve a Majorsági terület (ütemezett) fejlesztéséhez. A Mesterterv a Majorsági terület strukturált, fenntartható és reálisan megvalósítható fejlesztési tervét irányozza elő, valamint átfogóan vizsgálja annak meglévő városszövetbe történő funkcionális beillesztését. A Mesterterv a Kiíró értelmezése szerint akkor minősül reálisan megvalósíthatónak, ha lényegi módosítások nélkül alkalmas a Majorsági területtel összefüggő településrendezési és egyéb helyi-, illetve országos szabályozási eszközök későbbi módosításának előkészítésére.


1.2.3. A Tervpályázat célja 

A Kiíró jelen tervpályázati kiírást (a továbbiakban: Tervpályázati Kiírás) és tervezési programot (a továbbiakban: Tervezési Program) összefoglaló Tervpályázati dokumentációban és mellékleteiben (a továbbiakban: Dokumentáció) megfogalmazott Mestertervet megalapozó Koncepció alapján keresi a Mesterterv elkészítésére legalkalmasabb tervezőt, vagy tervező csoportot. Jelen Tervpályázat célja, hogy olyan Koncepció szülessék, amely egyaránt alkalmas a Tervezési Programban rögzített valamennyi funkció és szolgáltatások, valamint a Tervpályázat eredményeként kiválasztott nyertes tervezővel külön közbeszerzési eljárás alapján megkötendő tervezési szerződés tárgyaként elkészítendő Mesterterv átfogó megalapozására és amely alapján a mestertervezés során realizálható az egykori Majorsági területen egy legalább 8.500 fő lakhatását és legalább 4.000 munkahely létrehozását kiszolgálni képes új déli városközpont. Jelen Tervpályázat célja továbbá az is, hogy a Koncepcióval olyan fenntartható beépítési javaslatok szülessenek, amelyek egyaránt illeszkednek a környező városszövethez, annak funkcióihoz, az infrastruktúrához és a természeti környezethez.

A Tervpályázat eredményeként kiválasztott nyertes tervezővel a Kiíró tervezési szerződést kíván kötni, a tervpályázati eljárásokról szóló 310/2015. (X. 28.) Korm. rendelet 9. § (2) bekezdése szerinti, hirdetmény közzététele nélküli tárgyalásos közbeszerzési eljárás lefolytatásának eredményeként.


1.2.4. Tervpályázat jellege

A Tervpályázat eljárási formája:	Tervpályázat
A Tervpályázat fajtája: 	Egyfordulós nyílt, uniós értékhatárt meghaladó értékű
A Tervpályázat jellege: 	Titkos
A Tervpályázat lebonyolítása
· a Közbeszerzésekről szóló 2015. évi CXLIII. törvény (a továbbiakban: Kbt.), 
· a tervpályázati eljárásokról szóló 310/2015.(X.28.) Korm. rendelet (a továbbiakban: Tervpályázati Rendelet), 
· a közbeszerzési és tervpályázati hirdetmények feladásának, ellenőrzésének és közzétételének szabályairól, a hirdetmények mintáiról és egyes tartalmi elemeiről, valamint az éves statisztikai összegezésről szóló 44/2015. (XI. 2.) MvM rendelet,
· az elektronikus közbeszerzés részletes szabályairól szóló 424/2017. (XII.19.) Korm. rendelet (a továbbiakban: EKR Rendelet), valamint
· a jelen Tervpályázati Kiírás előírásai szerint történik.

1.3. A Tervpályázaton való részvétel feltételei

A pályázó vagy közös pályázó (a továbbiakban együtt: Pályázó) az a természetes vagy jogi személy, egyéni cég vagy személyes joga szerint jogképes szervezet lehet aki, illetve amely a Tervpályázati Kiírásban meghirdetett feladat elkészítésére vállalkozik az alábbiak szerint:
A Pályázó azzal, hogy a pályaművét benyújtotta
a) a Tervpályázati Rendelet 17. § (2) bekezdése szerint jelen Tervpályázati Kiírás feltételeit magára nézve kötelezőnek fogadja el;
b) a Tervpályázati Rendelet 23. § (3) bekezdés b) pontja alapján nyilatkozik arról, hogy a jelen Tervpályázati Kiírásban meghirdetett tervezési feladat tekintetében a tervpályázati eljárást követő tervezési szolgáltatás teljesítésére a Dokumentációban meghatározott feltételek szerint vállalkozik, továbbá nyilatkozik arról is, hogy ehhez megfelelő szakértelemmel és a tervezési feladat ellátáshoz szükséges, külön jogszabály szerinti – jelen Tervpályázati Kiírásban és Dokumentációban meghatározott – jogosultsággal rendelkezik,
c) nyilatkozik arról, hogy a vele szemben a vonatkozó érvényes magyar jogszabályokban megfogalmazott kizáró- és összeférhetetlenségi okok – különösen, de nem kizárólagosan: Tervpályázati Rendelet 17. § (3) bekezdése és 18. §-a szerinti kizáró és összeférhetetlenségi okok – egyike sem áll fenn;
d) felhatalmazza a Kiírót arra, hogy a pályaművét és az abban szereplő megoldásokat a Dokumentációban foglaltak szerint részben vagy egészben felhasználja;
e) nyilatkozik arról, hogy szakmai tevékenysége körében – három évnél nem régebben meghozott jogerős ítéletben megállapított – jogszabálysértést nem követett el;
f) nyilatkozik, hogy az építésügyi és az építésüggyel összefüggő szakmagyakorlási tevékenységekről szóló 266/2013. (VII. 11.) Korm. rendelet értelmében rendelkezik az alábbiak szerinti jogosultságokkal rendelkező szakemberekkel:
· TT településrendezési tervezési jogosultsággal rendelkező tervező,
· É építésztervező jogosultsággal rendelkező tervező,
· KÉ-K közúti építmények tervezése jogosultsággal rendelkező tervező,
· K tájépítész tervezői jogosultsággal rendelkező tervező.
g) elfogadja, hogy a hatályos magyar jogszabályok (266/2013 (VII.11.) Korm. rendelet) alapján, amennyiben a Tervpályázatot követő hirdetmény nélküli tárgyalásos közbeszerzési eljáráson nyertes Pályázó (ajánlattevő) nem rendelkezik Magyarországon érvényes, az adott tervezői területre vonatkozó jogosultsággal, úgy a tervezési szerződés megkötésének előfeltételeként jogosultságát magyarországi tevékenység folytatásához (jogi személy vagy természetes személy vonatkozásában) szükséges eljárásban bejelentenie vagy engedélyeztetnie kell az illetékes Kamaránál (266/2013 (VII.11.) Korm. rendelet 40. §-42. §), vagy magyarországi tervezői jogosultsággal rendelkező szakember bevonásával kell biztosítania a tervezői jogosultságot.

h) a pályamű szerzőit név szerint megnevezte, és a megnevezett szerző(k) a tervezési feladat ellátására jogosultak;
i) a Tervpályázat eredményhirdetésének időpontjában a szerzőkkel a feladat továbbtervezésére érvényes szerződéses megállapodással, vagy munkaszerződéssel rendelkezik;
j) elfogadja, hogy a Tervpályázaton csak egy pályaművel vehet részt. A társszerzők és a szerzők munkatársai (a vonatkozó, a Magyar Építész Kamara által az Etikai-fegyelmi Szabályzatban, valamint a vonatkozó, szakmagyakorlás tekintetében irányadó jogszabályokban meghatározott etikai normák és a Kbt. 36. §- ának betartásával) több pályamű elkészítésében is közreműködhetnek;
k) felhatalmazza az Ajánlatkérőt, hogy a pályamű egy példányát megőrizheti és kiállíthatja, amennyiben ezzel ellentétes nyilatkozata nincs a Pályázónak  pályaműben;
l) vállalja, hogy a Tervpályázat titkosságát megőrzi;
m) elfogadja, hogy tervezési megbízása esetén a Kiíró által meghatározott mértékű tervezői felelősségbiztosítást köteles a szerződés hatálybalépését követő, de a felelősségbiztosítással érintett tevékenység megkezdését megelőző időpontig megkötni és a biztosítást a szükséges időtartam végéig fenntartani;
n) elfogadja, hogy hogy a rendelkezésére bocsátott tervpályázati dokumentáció és annak mellékletei, továbbá minden, a Kiíró által biztosított dokumentum, adat másra át nem ruházható, azokat harmadik személynek át nem adja át és kizárólag jelen tervpályázathoz használja fel;
o) vállalja, hogy az ajánlattételre való felhívás esetén a Kiíró által a továbbtervezés tárgyában megindított hirdetmény nélküli tárgyalásos közbeszerzési eljárásban ajánlatot nyújt be, majd az eljárás eredményes lezárultát követően a tervezésre vonatkozó tervezési szerződést – a Kiíró által a jelen tervpályázat során megadott feltételekkel – megköti; 
p) elfogadja, hogy abban az esetben, ha a továbbtervezés tárgyában megindított közbeszerzési eljárásban nem tud ajánlatot tenni vagy a tervezési szerződést nem tudja megkötni vagy a további tervezést bármely okból nem tudja vagy nem képes vállalni vagy folytatni, úgy lehetővé teszi, hogy a továbbtervezést más elvégezhesse, és ezen körülmény bekövetkezése esetére visszavonhatatlanul és feltétel nélkül hozzájárul ahhoz, hogy a pályamű felhasználásával a tervezést a továbbtervezők folytathassák, ezen hozzájárulásért a kiírótól, vagy a továbbtervezést végzőtől semmilyen ellenszolgáltatást nem kér, kárigényt nem terjeszt elő;
q) tudomásul veszi a tervpályázati eljárások szabályairól szóló 310/2015.(X.28.) Korm. rendelet valamennyi előírását, különös tekintettel a titoktartásra, illetve a tervpályázati eljárás titkosságára vonatkozó szabályokat.

A fentiek vonatkozásában a Pályázónak a pályamű részeként EKR űrlapon szükséges nyilatkozatot benyújtani (a tervpályázati dokumentáció mellékleteként kiadott „Kötelező nyilatkozatok” nevű dokumentum elfogadásával).
A tervezőknek rendelkezniük kell saját országukban, vagy abban az országban, ahol a munkájukat végzik, érvényes, hivatalos, a fentiekben meghatározott vagy azzal egyenértékű tervezői jogosultsággal vagy a megfelelő végzettséggel és előírt idejű tapasztalattal. 

A Kiíró felhívja a Pályázók figyelmét, hogy a nyertes Pályázatban megjelölt TT településrendezési tervezési jogosultsággal, É építésztervező jogosultsággal, KÉ-K közúti építmények tervezése jogosultsággal, és K tájépítész tervezői jogosultsággal rendelkező szakembereknek a Kiíróval kötött tervezési szerződés teljesítésében személyesen közre kell működniük. 

Kiíró felhívja a figyelmet, hogy a hatályos magyar jogszabályok (266/2013 (VII.11.) Korm. rendelet) alapján, amennyiben a Tervpályázatot követő hirdetmény nélküli tárgyalásos közbeszerzési eljáráson nyertes Pályázó (ajánlattevő) nem rendelkezik Magyarországon érvényes, az adott tervezői területre vonatkozó jogosultsággal, úgy a tervezési szerződés megkötésének előfeltételeként jogosultságát magyarországi tevékenység folytatásához (jogi személy vagy természetes személy vonatkozásában) szükséges eljárásban bejelentenie vagy engedélyeztetnie kell az illetékes Kamaránál (266/2013 (VII.11.) Korm. rendelet 40. §-42. §), vagy magyarországi tervezői jogosultsággal rendelkező szakember bevonásával kell biztosítania a tervezői jogosultságot.

1.4. A Pályázó (szerző) társtervezőjére, munkatársára vonatkozó szabály

A Tervpályázaton pályaművet benyújtó Pályázó (szerző), annak társtervezője, szakági tervezője, munkatársa illetve teljesítésbe bevont egyéb közreműködője csak az lehet, akivel szemben  a Tervpályázati Rendelet 17. § (3), valamint 18.§ (3) és (4) bekezdése szerinti kizáró okok egyike sem áll fenn. A társtervezők és a szerzők munkatársai több pályázatban is közreműködhetnek.

1.5. Tervpályázatból való kizárás

A Tervpályázat bírálóbizottsága (a továbbiakban: Bírálóbizottság) kizárja a Tervpályázatból azt a Pályázót
· akinek pályaműve az eljárást megindító felhívásban megjelölt beadási határidő után kerül benyújtásra az Elektronikus Közbeszerzési Rendszerben (a továbbiakban: EKR),
· akinek pályaműve a jelen Tervpályázati Kiírásban meghatározott tartalmi követelményeket – különös tekintettel a 1.3. pont szerinti „részvételi feltételekre” – nem teljesíti,
· aki hamis adatot szolgáltat,
· akinek pályaműve sérti a titkosságot,
· akinek pályaműve bármely szerzőjével szemben a Tervpályázati Rendelet 17. § (3) bekezdése és a 18. § szerinti kizáró ok áll fenn,
· akinek a pályamű szerzőivel szemben fennálló összeférhetetlenségből eredő versenytorzulást pályaművének kizárásán kívül nem lehet más módon orvosolni. 

A Bírálóbizottság kizárhatja a bírálatból a formai követelményeket (8.3. pont) nem teljesítő pályaművet, amennyiben a formai hiba a pályamű értékelését ellehetetleníti.

Amennyiben a Pályázókkal, szerzőkkel, vagy munkatársakkal kapcsolatban a zárójelentés elfogadása, vagy a Pályázó személyének megismerése után merül fel a 17. § (3) bekezdése és a 18. § szerinti kizáró ok, az érintett pályaművet a Tervpályázatból utólag ki kell zárni. A kizárás a korábban megállapított rangsorolást és díjakat nem befolyásolja, a kizárt Pályázó díja nem kerül kiadásra. Az ajánlattételre felhívni javasolt Pályázó kizárása esetén a Bírálóbizottság a rangsorban következő Pályázót ajánlhatja ajánlattételre felhívni a Tervpályázatot követő hirdetmény nélküli tárgyalásos közbeszerzési eljárásban.

A Bírálóbizottság eredménytelennek minősítheti a Tervpályázatot, ha egyetlen pályaművet sem talál díjazásra vagy megvételre alkalmasnak. A Bírálóbizottság a zárójelentésben fogalmazza meg az eredménytelenség indokát, és javaslatot tehet a Tervpályázat megismétlésének és lebonyolításának módjára.

1.6. A teljes Dokumentáció elektronikus elérésének módja

Ajánlatkérő a Dokumentációt kizárólag az EKR-en keresztül, elektronikusan teszi közzé. A Dokumentáció nyilvános, azt a rendszerben történő regisztrációt követően bármely érdekelt gazdasági szereplő térítésmentesen letöltheti. Az EKR rendszer elérési útja: http://ekr.gov.hu

Az eljárás során keletkező – Pályázókat érintő – dokumentumokat Ajánlatkérő elektronikus úton az EKR-en keresztül egyidejűleg juttatja el minden gazdasági szereplő számára. 

1.7. A pályaművek benyújtásának helye, határideje és módja

A pályaműveket elektronikus úton az EKR-en keresztül kell benyújtani az eljárást megindító felhívásban meghatározott, a 2.3. pontban foglalttal megegyező időpontig.  Pályázó felelőssége, hogy a benyújtott pályamű semmilyen, a Pályázóra vonatkozó információt, vagy adatot nem tartalmazhat, a Tervpályázati Kiírásban meghatározott titkossági követelményeket nem sértheti! 

A pályamű kötelező tartalmi elemei jelen Tervpályázati Kiírás 8. pontjában foglaltakon túl:

· Kitöltött EKR ürlap formájában kiadott nyilatkozatok 

A pályamű jelen Tervpályázati Kiírás 8. pontjában foglalt munkarészeken  túli nyilatkozatait Ajánlatkérő EKR űrlapon kéri benyújtani. 

A Pályázónak a tervező(k), szakági tervezők személyére vonatkozó adatokat (név, cím, tervezői jogosultság száma) - különös tekintettel a TT településrendezési tervezési, É építésztervezői, KÉ-K közúti építmények tervezése,  és K tájépítész tervezői jogosultság vonatkozásában - az EKR felület Gazdasági szereplőkre vonatkozó információk utolsó (új) rovatában, a „Pályamű titkosított információi” rovatban kötelezően meg kell adnia.  

A pályaművek nem sérthetik a titkosságot. A pályaművet, az egyes munkarészeket névaláírással, jeligével, cégnévvel, a szerzőkre/cégre utaló emblémával, jellel vagy egyéb beazonosíthatóságot elősegítő elemmel ellátni, a titkosságot sértő módon megjelölni nem szabad, továbbá gondoskodni kell arról, hogy a csatolt elektronikus dokumentumok semmilyen szerzőre vagy cégre utaló információt a metaadatok szintjén se tartalmazzanak. A pályamű (file név és tulajdonságok) semmilyen, a szerzők vagy azok munkahelyére vonatkozó utalást nem tartalmazhat.

A titkosságra vonatkozó előírások megtartása teljes mértékben a Pályázó felelőssége. A titkossági szabályt megszegő pályaművet a Bírálóbizottság az értékelésből kizárja.

1.8. A pályaművek díjazására és megvételére szánt összeg, ezen belül a díj legnagyobb és a megvétel legkisebb összege

A pályaművek díjazására és megvételére nettó 25.000.000,- Ft áll rendelkezésre.
A díj legnagyobb összege: nettó 12.000.000,- Ft.
A legalacsonyabb díj nettó 3.000.000,- Ft.
A megvétel legkisebb összege: nettó 500.000,- Ft.

A Bírálóbizottság a beérkezett pályázatok egymáshoz viszonyított értéke alapján a fenti értékhatárok között határozza meg a díjak és a megvételek összegét. A Bírálóbizottság a beérkezett pályaműveket a 6. pontban meghatározott szempontok alapján értékeli. 

A fenti díjak és a megvételek a hatályos magyar jogszabályok szerinti mértékű általános forgalmi adót (áfa) nem tartalmazzák. Külföldi vállalkozás esetén az áfa a résztvevő részére nem kerül kifizetésre, annak összegét a Kiíró közvetlen módon fizeti be a magyar adóhatósághoz, így mellőzhető a külföldi partner bejelentkezése áfa alanyként a magyar hatóságoknál. A díjak magyar forintban kerülnek kifizetésre, a Pályázó magyar forintban köteles kiállítani a számlát.

A Bírálóbizottság megfelelő színvonalú pályaművek beérkezése esetén a teljes rendelkezésre álló összeg kiadására , és arra is törekszik, hogy egy nyertes Pályázót hirdessen ki.

A Bírálóbizottság eredménytelennek minősíti a pályázatot, ha egyetlen pályaművet sem talál díjazásra, vagy megvételre alkalmasnak, és csökkentheti a díjazásra, és/vagy megvételre fordított összeget, ha a tervpályázatot a hasznosíthatóság szempontjából csökkent értékűnek minősíti.

A díjazott és megvételt nyert pályaművek a Kiíró birtokába kerülnek, aki a Tervpályázati díjazáson, valamint megvételi díjon felüli további ellenszolgáltatás nélkül azokat felhasználhatja a szerzői jogi védelemre vonatkozó előírások betartásával. A díjazott és megvételben részesült pályaművek szerzői a pályamű beadásával a szerzői műre vonatkozó, korlátlan és kizárólagos, harmadik személynek átadható felhasználási engedélyt megadják, a velük kötendő felhasználási szerződések rendelkezései szerint. A hatályos jogszabályoknak megfelelően a Kiíró részben vagy egészben felhasználhatja a díjazott és megvételben részesített pályaműveket promóciós, reprodukciós és kiállítási célokra is. A Kiíró fenntartja a jogot, hogy a pályaműveket a szerzői jogok tiszteletben tartásával, az alkotók további javadalmazása nélkül, promóciós vagy kiállítási célokkal sokszorosítsa, feltüntetve a pályamű alkotóit.

1.9. A Pályázók költségtérítése

A Kiíró a Pályázóknak a pályaművek elkészítésével és benyújtásával kapcsolatos költségeiket nem téríti meg.

1.10. A Bírálóbizottság összetétele 

A Bírálóbizottság az Elnökből, a Társelnökből és a bírálóbizottság tagjaiból (a továbbiakban: Tagok) áll a következők szerint:

A Bírálóbizottság valamennyi tagja szavazásra jogosult. A Bírálóbizottság elnökének (társelnökének) és tagjainak neve és az általuk képviselt szervezet:

Szavazásra jogosultak:

	Ssz.
	Név
	Szerepkör
	Beosztás
	Küldő szervezet

	1
	Dr. Papp László
	Elnök
	polgármester
	Ajánlatkérő

	2
	Dományi Bálint
	Társelnök (É)
	Rákosrendező Projektiroda vezetője
	Közlekedési és Beruházási Minisztérium

	3
	Gábor István
	Tag (É, TT)
	főépítész
	
Ajánlatkérő


	4
	Jambrik Imre
	Tag (É, TT)
	alelnök 
(Hajdú-Bihar Vármegyei Építész Kamara)
	Magyar Építész Kamara

	5
	Gulyás Imre
	Tag (KÉ, Tkö)
	közlekedéstervező, településtervezési közlekedési tervező
	Magyar Mérnöki Kamara

	6
	Kuhn András
	Tag (K, TK)
	főkertész
táj- és kertépítészeti tervező
településtervezési zöldfelületi és tájrendezési tervező
	
Ajánlatkérő




A Bírálóbizottság munkáját szakértői bizottság segíti, amelynek tagjai nem rendelkeznek szavazati joggal. 

A szavazásra nem jogosult Szakértői Testület összetétele:


	Ssz.
	Név
	Szerepkör
	Beosztás
	Küldő szervezet

	1
	Dr. Tóth Szabolcs
	tömegközlekedési szakértői
	vezérigazgató (DKV Debreceni Közlekedési Zrt.)
	Ajánlatkérő

	2
	Dr. Marosi-Rácz Julianna
	szociális és kulturális szakértői
	főosztályvezető
	
Ajánlatkérő


	3
	Dr. Paróczai Bernadett
	közbeszerzési, jogi szakértői
	osztályvezető
	
Ajánlatkérő


	4
	Papp Szilvia
	tájépítészeti
	tájépítész tervező, ajánlatkérő megbízottja
	Ajánlatkérő

	5
	Szatmári Zsófia
	építészeti
	településfejlesz-tési szakértő
	Ajánlatkérő

	6
	Dr. Tasnády Zoltán
	út, műszaki engedélyezési 
	főosztályvezető (Hajdú-Bihar Vármegyei Kormányhivatal)
	Ajánlatkérő

	7
	Dr. Csomós György
	urbanisztikai szakértői
	egyetemi tanár (Debreceni Egyetem Műszaki Kar Építőmérnöki Tanszék)
	Ajánlatkérő

	8
	Szabó Ágoston György
	költségszakértői
	építészmérnök, ajánlatkérő megbízottja
	Ajánlatkérő

	9
	Dancs László
	városfejlesztési szakértői
	csoportvezető
	Ajánlatkérő

	10
	Müller Dávid
	infrastruktúra fejlesztő szakértői
	vezető szakértő
	Ajánlatkérő

	11
	Dr. Bodnár Balázs
	közlekedési, településfejlesztési szakértői
	szakértő
	Ajánlatkérő

	12
	Dr. Menyhárt Károly
	közbeszerzési szakértői
	jogi vezető szakértő
	Ajánlatkérő

	13
	Papp Zoltán
	közbeszerzési szakértői
	közbeszerzési ügyintéző
	Ajánlatkérő




A Bírálóbizottság összetételét a Kiíró a vonatkozó jogszabályok, így különösen a Kbt., valamint a Tervpályázati Rendelet 13. § (1) bekezdésének illetve 14.§ (1)-(11) bekezdésének előírásait betartva határozta meg.


Jelen eljárás során állami közbeszerzési szaktanácsadó: 
Dr. Paróczai Bernadett
Email cím: kozbeszerzes@ph.debrecen.hu 

1.11. A Bírálóbizottság munkája, döntése

A Bírálóbizottság a vonatkozó jogszabályok, valamint az Elnök és Társelnök által jóváhagyott ügyrend szerint végzi munkáját. 

A Bírálóbizottság döntése végleges, a döntés ellen fellebbezni nem lehet, a Kiíró attól nem térhet el. A Bírálóbizottság döntéseit egyszerű szótöbbséggel hozza, munkájáról folyamatos, nem szó szerinti jegyzőkönyv készül. A Bírálóbizottság határozatképességéhez a szavazásra jogosultak (Elnök, Társelnök, Tagok) kétharmadának jelenléte szükséges.

A Bírálóbizottság munkája nem nyilvános.

A Tervpályázati Rendelet 24. § (10) bekezdése szerint a Bírálóbizottság a pályaművek bírálata során tisztázó kérdéseket tehet fel a Pályázóknak az általuk benyújtott pályaművekkel kapcsolatban (a titkosság biztosítása mellett). A tisztázó kérdéseket és az arra adott válaszokat a folyamatos jegyzőkönyvben rögzíteni kell.

A Bírálóbizottság a hibás, vagy a gyenge építészeti minőségű pályázatokat zárójelentésében részletes bírálatban nem részesíti. A Bírálóbizottság a Tervpályázattal kapcsolatos írásbeli összegzést Zárójelentésben rögzíti.

2. A Tervpályázat szabályrendszere

2.1. Helyszíni szemle

A Kiíró a 2.3. pontban meghatározott időpontban helyszíni szemlét tart.
Találkozó: 10:00 óra, helyszíne: Debrecen, Mikepércsi út 73a. sz. alatti Szupermarket parkolója (47.503118, 21.627250)

A helyszíni bejáráson a helyszín megtekintésére kerül sor. A helyszíni szemlén Ajánlatkérő kérdésekre nem válaszol, az esélyegyenlőség biztosítása érdekében minden felmerülő kérdést kérünk írásban feltenni és arra Ajánlatkérő minden gazdasági szereplőnek egyidejűleg írásban adja meg a választ.

2.2. A tervpályázatra vonatkozó kérdések benyújtásának, valamint a válaszok  megadásának módja és határideje

A Dokumentációban foglaltakkal, illetve az eljárással kapcsolatban bármely gazdasági szereplő, aki az adott eljárásban Pályázó lehet kiegészítő (értelmező) tájékoztatást kérhet az Ajánlatkérőtől az EKR-en keresztül a 2.3. pontban rögzített időpontig. A kérdéseket a 2.3. pontban jelzett időpontig az EKR rendszeren keresztül lehet feltenni, a határidő után beérkezett kérdésekre Ajánlatkérő nem köteles válaszolni. A határidőben beérkezett válaszokat Ajánlatkérő szintén az EKR rendszeren keresztül teszi hozzáférhetővé

A határidőben feltett kérdéseket a Kiíró a 2.3. pontban megjelölt időpontig megválaszolja. Ajánlatkérő a kiegészítő (értelmező) tájékoztatást – a feltett kérdések szövegével, de a Pályázó megnevezése nélkül – a kérdést feltevőnek és valamennyi ajánlattevőnek közvetlenül az EKR-en keresztül megküldi.

Felhívjuk a figyelmet, hogy az eljárás során minden kommunikáció az EKR-en keresztül, elektronikus úton történik, telefonon, vagy papír alapon, illetve elektronikus levél útján Ajánlatkérő – az EKR tartós üzemzavarának kivételével – nem ad ki információkat! 
Az üzemzavar és üzemszünet esetére alkalmazandó eljárási szabályokról az elektronikus közbeszerzési rendszer fenntartásával és működtetésével kapcsolatos szabályokról szóló 40/2017 (XII.27.) MVM rendelet az irányadó. 
Az EKR működésére egyebekben az elektronikus közbeszerzés részletes szabályairól szóló 424/2017 (XII. 19.) Korm. rendelet rendelkezései irányadóak. 

A kérdésekre adott válaszok a Dokumentáció részét képezik.
A Kiíró legfeljebb a kérdések megválaszolásának időpontjáig a Dokumentációt a bírálati szempontok és az alkalmassági követelmények kivételével módosíthatja, kiegészítheti, illetve a tervpályázat lebonyolításától visszaléphet.

A 40/2017. (XII. 27.) MvM rendelet 1. § (1) bekezdése szerint a Miniszterelnökség az EKR üzemeltetésének feladatát az EKR üzemeltetője azaz az Új Világ Nonprofit Szolgáltató Kft. útján látja el. Ennek alapján az ajánlattevők az EKR-rel kapcsolatos hibabejelentéseiket az EKR-ben is közzétett https://ekr.gov.hu/portal/kapcsolat linken található elérhetőségek valamelyikén tehetik meg, illetve ugyanezen elérhetőségeken keresztül vehetik igénybe a rendszer használatával kapcsolatos technikai segítségnyújtást is. Az Ajánlatkérő hatásköre sem kiegészítő tájékoztatás keretében, sem egyéb kommunikáció útján nem terjed ki az EKR működtetésével, üzemeltetésével, fenntartásával kapcsolatos kérdések megválaszolására, valamint az ezekkel kapcsolatos hibák kivizsgálására és megoldására, az ilyen jellegű kiegészítő tájékoztatás kéréseket és egyéb kommunikációt az eljárás bonyolításakor figyelmen kívül hagyja.

2.3. Tervpályázati határidők

	Kiírás dátuma
	2026. július 8.

	Helyszíni szemle időpontja:
	2026. július 17.

	Kérdések feltételének határideje:
	2026. augusztus 14.

	Kérdésekre adott válaszok határideje:
	2026. szeptember 4.

	Pályaművek beadásának határideje:
	2026. október 30.

	Pályázat eredményének kihirdetése,
(Helyszín: Kölcsey Központ Előcsarnoka)
	2026. december 17.

	Zárójelentés megküldése:
(Ajánlatkérő a zárójelentést az EKR rendszeren keresztül is megküldi!)
	2026. december 17.



2.4. A nyelvhasználatra vonatkozó szabályok

A Tervpályázat hivatalos nyelve magyar. A megfogalmazandó kérdéseket és a beadandó pályaműveket, azok minden elemét magyar nyelven szükséges benyújtani.

2.5. A pályaművekre vagy annak egyes részeire vonatkozó felhasználási jogok Ajánlatkérő általi megszerzésével kapcsolatos tájékoztatás

A díjazásban és megvételben részesült pályamunkák a Kiíró tulajdonába kerülnek, aki a Tervezési Program véglegesítése céljából további ellenszolgáltatás nélkül azokat felhasználhatja.

A díjazott és megvételben részesült pályaművek szerzői – a végleges Tervezési Program kidolgozására pályaművük beadásával szerzői művük felhasználási engedélyét megadják.

A díjazásban és megvételben részesült pályamunkákkal, mint szerzői jogi védelem alá eső valamennyi alkotásokkal kapcsolatban a Kiíró további ellenszolgáltatás nélkül határozatlan idejű, korlátlan felhasználási jogot szerez a szerzői jogok vonatkozásában [különös tekintettel a szerzői jogról szóló 1999. évi LXXVI. tv. (a továbbiakban: Szjt.) 46. § szerinti harmadik személyre átruházhatóság jogára, valamint a 47. § szerinti, a mű átdolgozhatóságához, átdolgoztathatóságához és a mű többszörözéséhez való felhasználási jogosultságra is]. A díjazás és megvétel összege az Szjt. V. fejezete szerinti, a jelen bekezdésben hivatkozott tartalmú felhasználás és a vagyoni jogok Kiíró általi megszerzésének megfelelő ellentételezését jelenti. 

3. Tervezési program (Részletes program)

A Tervezési Program a Dokumentáció mellékleteként kerül kiadásra. A Tervezési Program a tervpályázat Műszaki leírásából áll (a továbbiakban: Műszaki leírás).

4. A költségbecslést alátámasztó költségvetési összesítő táblázat, amely a pályázatok értékelését segíti

A 7. pont szerint a Kiíró által biztosítandó alapdokumentumként kiadott „Költségvetési összesítő táblázat”, mint táblarendszer alkalmazása kötelező, de kitöltése során azokat a sorokat kell értelemszerűen kitölteni, amelyek az adott projektelemnél relevánsak. A táblázat kiegészíthető (új releváns sor beilleszthető).
A költségbecslés alsorait számítással célszerű alátámasztani (mennyiségi egység x becsült egységár). Természetszerűleg a költségvetési fősorokban már csak a naturáliák nélküli becsült költség szerepeltetendő.
A költségvetést nettó összegben kell összeállítani (ÁFA nélkül).

A költségvetés összeállítása során elvárt feladat, hogy az adott projekthez kapcsolódó költségbecslésben minden, a kivitelezés során várható költség figyelembe vételre kerüljön.

A költségkorlát legfelső és legalsó határát nem határozza meg a Kiíró, azonban a kiugróan magas és alacsony költségeket a pályaművek értékelésénél a Kiíró figyelembe veszi.


5. A szabadalmi bejelentés alatt álló munkarészek megjelölésének módja

Amennyiben a beadott pályamű a szerző szabadalmi oltalom vagy szabadalmi bejelentés alatt álló műszaki megoldását tartalmazza, úgy erről – a megoldás tartalmának megnevezése nélkül – az EKR űrlapként rendelkezésre álló nyilatkozatmintában a szerzőnek nyilatkoznia kell.


6. A pályaművek elbírálásának a tervpályázat tárgya szerinti sajátos szakmai, értékelési szempontjai 

6.1. Települési integráció és urbanisztika, településrendezés
(Releváns, kidolgozandó munkarész: 1. Tervlap: Városszerkezeti modell, 8. Tervlap: Látványtervek)
Bírálati szempontok:
· Településképi beágyazottság 
· Településszerkezeti beágyazottság
· Külső hálózati kapcsolati struktúra megoldása
· Városszerkezet kiegyensúlyozottság
· Városi szintű fenntarthatósági tervek, programok irányelveivel való összhang
· Klímabarát településrendezési szempontok érvényesülése
· Új beépítésre szánt területek kijelölésének építészeti alapelvekkel való összeegyeztethetősége

6.2. Építészet
(Releváns, kidolgozandó munkarész: 3-4. Tervlapok: Beépítési és környezetfejlesztési javaslat; 6. Tervlap: Építészeti részletrajzok)
Bírálati szempontok:
· Kapcsolat a környező épített környezettel és annak elemeivel
· Kapcsolat a természettel 
· Kapcsolat a Repülőtérrel
· Az épületek léptéke, elrendezése, a városépítészeti karaktere
· A kialakítandó rendeltetési egységek összetétele

6.3. Közlekedésfejlesztés
(Releváns, kidolgozandó munkarész: 2. Tervlap: Közlekedésfejlesztés)
Bírálati szempontok:
· A terület megközelíthetősége
· Belső mobilitási rendszer
· Fenntartható közlekedési megoldások
· A hálózatosság és a funkciók térbeli eloszlása („15 perces város” koncepció)

6.4. Környezeti fenntarthatóság
(Releváns, kidolgozandó munkarész: 5. Tervlap: Környezeti, társadalmi és szociális program)
Bírálati szempontok:
· Energiahatékonyság, energiatudatosság 
· Vízgazdálkodás, a Debrecen városának szürkevíz hasznosítási koncepciójának (18. melléklet) ismeretében a tisztított szennyvíz vagy szürkevíz felhasználásának integrálása
· Hulladékmenedzsment
· Emisszió
· Területhasználat és az ökológia kapcsolata
· Zöld infrastruktúra fejlesztése, településökológiai szolgáltatások

6.5. Társadalmi és szociális fenntarthatóság
(Releváns, kidolgozandó munkarész: 5. Tervlap: Környezeti, társadalmi és szociális program)
Bírálati szempontok:
· A közszolgáltatási és intézményi ellátottság
· Területhasználat és a funkciók kapcsolata, kitérve különösen a Debrecen Perényi Pál Salakmotor Stadion vonatkozásában a létesítmény elbontására és a felszabaduló terület újrahasznosítására, valamint (a 19. sz. melléklet szerinti Helyszín-és sematikus rajz alapján) a létesítmény új helysznen történő megépítésére
· Reziliencia
· Az új városrész társadalmi integrációja

6.6. Költségek
(Releváns, kidolgozandó munkarész: Műszaki leírás; Költségvetési összesítő táblázat; 3-4. Tervlapok: Beépítési és környezetfejlesztési javaslat)
· A kivitelezés várható költsége a „Költségvetési összesítő táblázat” mintatáblázat alapján
· A kivitelezés ütemezhetősége

7. A Kiíró által biztosítandó alapdokumentumok

A Kiíró a következő alapadatokat, felméréseket, alaptérképeket és kapcsolódó stratégiai és egyéb feljesztési dokumentumokat biztosítja a tervpályázati dokumentáció részeként:

	Ssz.
	Kiadott dokumentum neve
	Formátuma
	Internetes elérés

	01
	Tervezési program (műszaki leírás)
	pdf formátum
	 -

	02
	Urbanisztikai vizsgálatok 1, szakmai alátámasztó dokumentum
	pdf formátum
	-

	03
	Környezeti rendszerek 2, szakmai alátámasztó dokumentum
	pdf formátum
	-

	04
	Geodéziai felmérés
	dwg formátum
	-

	05
	Előzetes (területismertető) talajvizsgálati és hidrológiai jelentés és Adatszolgáltatás (Tiszántúli Vízügyi Igazgatóság Debrecen)
	pdf formátum
	-

	06
	Ökológiai alapállapot bemutatás (Hortobágyi Nemzeti Park Igazgatóság)
	pdf formátum
	-

	07
	Debrecen irodapiaci összefoglaló
	pdf formátum
	-

	08
	Levegőminőségi terv a légszennyezettség javítására Debrecen környéke zónacsoport területén
	pdf formátum
	-


	09
	Life IP HungAIRy Zöldterület Pilot Akció Megvalósíthatósági Tanulmány
	pdf formátum
	-

	10
	Debrecen, Mandolás utca 2. ütemének terve
	dwg és pdf formátum
	-

	11
	Debreceni Nemzetközi Repülőtér Akadálykorlátozási felületek helyszínrajza
	pdf formátum
	-

	12
	Debrecen Nemzetközi Repülőtér új terminálépület és környezete, valamint új futópálya és kapcsolódó burkolt felületek tervezése – tervpályázati tanulmányterv
	pdf  és jpg formátum
	-

	13
	Debrecen Intermodális Közlekedési Központ építése és Főpályaudvar rekonstrukció előkészítése – Új Megvalósíthatósági Tanulmány
	pdf formátum
	-

	14
	100. számú vasútvonal Debrecen állomási szakasz átépítésének terve
	pdf formátum
	-

	15
	100. sz. vasútvonal 2190+98 hm sz. Debrecen, Vértesi úti különszintű keresztezés terve
	pdf formátum
	-

	16
	Építési törmelék szennyezettség vizsgálata - Összefoglaló jelentés, Magyarország, 4031 Debrecen Gázvezeték utca – Kanális utca - Repülőtér - Epreskert utca - Egyletkert utca 
	pdf formátum
	-

	17
	Légifotók
	jpg formátum
	-

	18
	Debrecen Megyei Jogú Város Települési Környezetvédelmi Program 2023-2026
	pdf formátum
	https://futureofdebrecen.hu/wp-content/uploads/2025/04/dmjv-kvp.pdf 

	19
	Debrecen Megyei Jogú Város Fenntartható Városfejlesztési Stratégiája 2021-2027 (Stratégiai munkarész)
	pdf formátum
	https://www.debrecen.hu/hu/debreceni/cikkek/debrecen-fenntarthato-varosfejlesztesi-strategiaja-fvs-2021-2027 

	20
	Debrecen Megyei Jogú Város TOP PLUSZ Városfejlesztési programterve
	pdf formátum
	https://www.debrecen.hu/hu/debreceni/cikkek/debrecen-fenntarthato-varosfejlesztesi-strategiaja-fvs-2021-2027 

	21
	Debrecen Megyei Jogú Város Önkormányzatának Fenntartható Városfejlesztési Stratégiája 2021-2027 (Megalapozó munkarész)
	pdf formátum
	https://www.debrecen.hu/hu/debreceni/cikkek/debrecen-fenntarthato-varosfejlesztesi-strategiaja-fvs-2021-2027 

	22
	Debrecen Megyei Jogú Város Fenntartható Energia- és Klímaakcióterve (SECAP)
	pdf formátum
	https://www.debrecen.hu/hu/debreceni/kozerdeku-adatok/debrecen-megyei-jogu-varos-fenntarthato-energia-es-klimaakcioterve-secap-1 

	23
	Debrecen 2030 Debrecen Város Önkormányzatának város- és gazdaságfejlesztési programja
	pdf formátum
	https://www.d2030.hu 

	24 
	SUMP Debrecen Megyei Jogú Város Fenntartható Városi Mobilitási Terve 2024
	pdf formátum
	https://www.debrecen.hu/hu/debreceni/kozerdeku-adatok/sump-fenntarthato-varosi-mobilitastervezes 

	25
	Debrecen Megyei Jogú Város Fenntartható Városfejlesztési Stratégiája (Megalapozó Vizsgálat)
	pdf formátum
	https://www.debrecen.hu/hu/debreceni/cikkek/debrecen-fenntarthato-varosfejlesztesi-strategiaja-fvs-2021-2027

	26
	Debrecen TOP Plusz Városfejlesztési Programterve
	pdf formátum
	https://www.debrecen.hu/hu/debreceni/cikkek/debrecen-fenntarthato-varosfejlesztesi-strategiaja-fvs-2021-2027

	27
	Debrecen Megyei Jogú Város Fenntartható Városfejlesztési Stratégiája
	pdf formátum
	https://www.debrecen.hu/hu/debreceni/cikkek/debrecen-fenntarthato-varosfejlesztesi-strategiaja-fvs-2021-2027

	28
	Debrecen új településrendezési eszközök

	szabályozási terv térinformatikai rendszerben
és pdf formátum

	https://www.debrecen.hu/hu/debreceni/kozerdeku-adatok/uj-telepulesrendezesi-eszkozok 

	29
	Debrecen Smart City Stratégiája

	pdf formátum
	https://smartcity.debrecen.hu/strategia 

	30
	A költségbecslést alátámasztó költségvetési összesítő táblázat
	excel formátum
	-

	31
	Szürkevíz hasznosítás Debrecenben – Rövid összefoglaló
	pdf formátum
	-

	32
	Új Salakmotor Stadion helyszínraz és sematikus rajz
	pdf formátum
	-



A Dokumentáció részeként kiadásra kerül továbbá több EKR-es űrlap is. 

8. A pályaművek benyújtandó munkarészeinek tartalmi és formai előírásai

8.1. A pályaművekkel kapcsolatos általános előírások

A teljes pályázati anyagot elektronikus úton kell benyújtani. A Kiíró nem vár és nem fogad el papír alapú dokumentációt. A pályaművek nem sérthetik a titkosságot. A pályaművet, az egyes munkarészeket névaláírással, jeligével, a szerzőkre utaló emblémával, jellel ellátni nem szabad, azok semmilyen, a szerzők vagy azok munkahelyére vonatkozó utalást nem tartalmazhatnak. Az elektronikus úton beadott fájlokból minden háttér információt (szerző, utoljára módosította, stb.) el kell távolítani.

A tartalmi követelményeknek a Kiíró a benyújtandó tervlapok számát és minimum rajzi léptékét tekinti, valamint a Dokumentációban előírt meghatározó, fő tartalmi elemeket. A Kiíró a tervlapokon elhelyezendő munkarészek minimum tartalmát ismerteti. Amennyiben meghatározott minimum tartalom bármilyen tervi és szöveges megoldással megtalálható a pályamunkákban, a Kiíró úgy tekinti, hogy a Pályázó teljesítette a tartalmi követelményeket. Az egyes tervlapokon a minimum követelmények mellett a terv értelmezését segítő egyéb rajzok, magyarázó ábrák, tervek, információk, látványok elhelyezhetők.

Az elektronikusan, csatolmányként benyújtott pályaműre vonatkozó követelmények: 

A feltöltött pályamű részét képező dokumentáció Windows (7-10) keretrendszerben megnyitható kell legyen. A pályamű részeként mellékletben felcsatolt dokumentumok csak az alábbiakban felsorolt kiterjesztések lehetnek: 
· Tervlapok A2 méretben (.pdf formátumban); 
· Műszaki leírás (álló A4 .pdf és álló A4 .doc vagy docx formátumban); 
· Látványtervek minimum 300 dpi felbontással, A2 méretű, egyben összefűzött pdf formátumban;
· Költségvetés (.xls vagy .xlsx  és .pdf formátumban); 
A teljes digitális adatállomány összesített maximális mérete 1 GB.


8.2. A pályaművek benyújtandó munkarészeinek tartalmi követelményei

8.2.1. Tervlapok

A megadott munkarészek a 8.3.1. pontba foglalt előírásoknak megfelelően a tervlapokon szabadon elhelyezhetők és kombinálhatók, de a leadott tervlapok mennyisége nem haladhatja meg a formai követelményekben előírtakat (8.3. pont szerint). A tervlapokon a munkarészek az alábbi léptékek szerint helyezhetők el:

	Munkarészek megnevezése
	Lépték

	Urbanisztikai – településrendezési – munkarész a terület és környezetének, hatásterületének, valamint a külső, városi kapcsolatainak, bemutatására 
	M 1:10000 vagy 
M 1:5000

	Átnézeti összegző tervlap a javasolt beépítés környezeti hatásainak és követelményeinek, a környezeti összefüggéseinek a bemutatására 
	M 1:5000

	Beépítési terv a határoló köz-, illetve közhasználatú területek, közlekedési útvonalak (pl. gyalogos útvonalak), közlekedési és parkolási rend bemutatására 
	M 1:5000 vagy 
M 1:1000

	Tájépítészeti munkarész bemutatása, a városi szabadterek rendszerének ismertetése, pihenőparkok,  rekreációs terek ismertetése
	
M 1:10000 vagy 
M 1:5000


	Építészeti karakter, arculati jellemzők bemutatása, jellemző beépítési módok, épületek funkcionális kínálata, lakástípusok, lakásmix bemutatása
	M 1:5000 vagy
M 1:1000

	Az urbanisztikai – településfejlesztési és rendezési – vízió bemutatása
	kötetlen

	Látványtervek, minimum 4 db kötelező nézőpont a mellékelt Légifotók szerint a beépítési javaslat térbeli megjelenítése, az épített és természeti környezetbe való illeszkedésének és térbeli környezetalakításának bemutatása érdekében.
	-



8.2.2. A műszaki megközelítés leírása (műszaki leírás)

Pályázónak ismertetnie kell az általános elképzeléseit, valamint azokat a kulcsfontosságú szempontokat, amelyeket az új városrész tervezésében lényegesnek tart. A leírás térjen ki az új városrész 
· beépítési-, telepítési-, és urbanisztikai (különösen településrendezési) programjára;
· területrendezési és más releváns tervekhez való illeszkedésre, valamint egyéb lényeges programokkal – különösen a város településfejlesztési koncepciójával – való kapcsolatra;
· építészeti, tájépítészeti, zöldinfrastuktúra és azt támogató szürkeinfrastruktúra programjára, szolgáltatásaira;
· közlekedésfejlesztési programjára;
· környezetvédelmi és környezeti fenntarthatósági programjára;
· társadalmi fenntarthatósági programjára;
· költségvetési modelljére.

A leírásnak tartalmaznia kell a kiadott mintatáblázat alapján elkészített „Költségvetési összesítő táblázatot”.

A benyújtott dokumentum terjedelme nem haladhatja meg a formai követelmények között előírt mértéket (8.3. pont szerint).

8.3. A pályaművek benyújtandó munkarészeinek formai követelményei

A benyújtandó munkarészekkel kapcsolatos formai követelmények a következők:

8.3.1. Tervlapok

8 darab, 420 x 594 mm (ISO A2 papírméret) méretű tervlap adható le. A tervlapok darabszáma a tervpályázati munka volumene és összetettsége alapján került meghatározásra. A tervlapok fekvő tájolásúak, kivéve a 3. és 4. tervlap, ami két, egybeszerkesztett álló tervlapként értelmezendő. A tervlapokon  a Pályázóknak a feltüntetett tartalmat értelmező megnevezésekkel (átnézeti helyszínrajz, helyszínrajz, alaprajz, metszet, stb.), a tervrajzok esetén léptékkel kell ellátniuk. A tervlapokon a Koncepciónak kizárólag azt a szöveges munkarészét kell feltüntetni, mely a rajzi munkarészek értelmezéséhez szükséges. A teljes szöveges munkarészt a műszaki leírásban kell szerepeltetni. 

A tervlapok formai követelményeit a Kiíró az alábbiak szerint határozza meg:

1. Tervlap – Városszerkezeti modell
(összhangban a 6.1. pontban részletezett értékelési szempontrendszerekkel)
· A tervlapon be kell mutatni a beépítési-, telepítési-, urbanisztikai- (meghatározóan településrendezési)  és közlekedési program szöveges és rajzi munkarészeit;
· A tervlapon szerepeltetni kell a teljes tervezési terület tágabb, (városias) települési térséghez való viszonyát;
· A tervlapon el kell helyezni a tervezési terület térbeli- fizikai kialakításának a tágabb, települési térség városszövetéhez és közlekedési infrastruktúrájához való kapcsolódás kialakításának javaslatát;
· A tervlapon egyéb kiegészítő információ is elhelyezhető.

2. Tervlap – Közlekedésfejlesztési-, tömegközlekedés-fejlesztési program
(összhangban a 6.3. pontban részletezett értékelési szempontrendszerekkel)
· A tervlapon be kell mutatni a közlekedésfejlesztési program szöveges és rajzi munkarészeit;
· A közlekedésfejlesztési program bemutatása kapcsán külön hangsúlyt kell fektetni  a tömegközlekedés fejlesztésére (kötöttpályás-, és nem kötöttpályás tömegközlekedés fejlesztés), és a tömegközlekedési hálózat megállóhelyeinek megjelenítésére, valamint a területek hálózatba történő integrálásának bemutatására;
· A tervlapon egyéb kiegészítő információ is elhelyezhető.

3-4. Tervlap – Beépítési és környezetfejlesztési javaslat (egybeszerkesztve)
(összhangban a 6.2. és 6.6. pontokban részletezett értékelési szempontrendszerekkel)
· A tervlapokon be kell mutatni az egész tervezési területre vonatkozó beépítési és környezetalakítási javaslatokat;
· Az 5. számú tervlapon elhelyezett beépítési és környezetfejlesztési javaslatnak jobb oldali irányban kapcsolódnia kell a 6. számú tervlaphoz;
· A tervlapokon elhelyezendő a beruházás önálló, működőképes fejlesztési ütemezési javaslata;
· A tervlapokon egyéb kiegészítő információ is elhelyezhető.

5. Tervlap – Környezetrendezési-, társadalmi és szociális fenntarthatósági program
(összhangban a 6.4. és 6.5. pontokban részletezett értékelési szempontrendszerekkel)
· A tervlapon be kell mutatni környezetvédelmi tervfejezet és fenntarthatósági program szöveges és rajzi munkarészeit, beleértve a Debrecen városának szürkevíz hasznosítási koncepciója szerint kidolgozott, a tisztított szennyvíz vagy szürkevíz felhasználásának műszaki megoldási lehetőségeit;
· A zöldinfrastuktúra és azt támogató szürkeinfrastruktúra rendszer rajzi bemutatása;
· A tervlapnak tartalmaznia kell a társadalmi fenntarthatósági program szöveges és rajzi munkarészeit;
· A tervlapon egyéb kiegészítő információ is elhelyezhető.

6. Tervlap – Építészeti javaslatok
(összhangban a 6.2. pontban részletezett értékelési szempontrendszerekkel)
· A tervlapnak tartalmaznia kell a településkép, városi köz és egyéb települési szolgáltatások szempontjából meghatározó épületek és városépítészeti terek) legalább vázlatterv szintű kidolgozását annak érzékeltetésére, hogy a javasolt beépítés és környezetalakítás miként járul hozzá a helyi közösség használati igényeit kielégítő minőségi városi környezet létrehozásához;
· A tervlapon be kell mutatni a kidolgozásra kerülő példák közül minimum egyet, mely az észak-déli főtengely valamelyik csomópontját ábrázolja a kötöttpályás közlekedési folyosó egyik megállójával;
· A tervlapon be kell mutatni továbbá a Debrecen Perényi Pál Salakmotor Stadion elbontásával járó felszabaduló terület újrahasznosítási, beépítési javaslatát, valamint a kiadott Új Salakmotor Stadion helyszín-és sematikus rajz szerint a stadion új helyszínre történő elhelyezését vázlattervi szinten. A stadion új, tervezett helyszíne a Debrecen, 0494/1 hrsz-ú ingatlan, a stadion kiszolgálását biztosító parkolók tervezett helyszíne a Debrecen, 0490/15 hrsz-ú ingatlan. A Pályázónak nem feladata az új stadion terveinek kidolgozása.
· A tervlapon egyéb kiegészítő információ is elhelyezhető.

7. Tervlap – Szabadon felhasználható tervlap

8. Tervlap – Látványtervek, látványperspektívák megadása

A tervlapokon szükséges továbbá feltüntetni a pályázat pontos címét („Debrecen, Déli Városközpont fejlesztése”) és a tervlapokon szereplő munkarészek megnevezését (pl. „helyszínrajz”, „terepmetszet”, „alaprajza”, stb.), valamint a tartalomjegyzék szerinti tervlap számot a tervlap alsó sávjában.

A tervlapokon egyéb magyarázó feliratokat, információkat is fel lehet tüntetni.

Tervlapok elnevezése: (minden tervlapot külön fájlba szükséges menteni)
1. Tervlap elnevezése: Városszerkezeti modell.pdf
2. Tervlap elnevezése: Közlekedésfejlesztés.pdf
3. Tervlap elnevezése: Beépítési és környezetfejlesztési javaslat B.pdf
4. Tervlap elnevezése: Beépítési és környezetfejlesztési javaslat J.pdf
5. Tervlap elnevezése: Környezeti, társadalmi és szociális program.pdf
6. Tervlap elnevezése: Építészeti részletrajzok.pdf
7. Tervlap elnevezése: Szabadon felhasználható tervlap (tartalom szerint elnevezendő a megadott kategóriák szerint) … .pdf
8. Tervlap elnevezése: Látványtervek.pdf

A tervlapokon az azonosító kód feltüntetése a Tervpályázat titkosságát sérti.

8.3.2. A műszaki megközelítés leírása

A műszaki leírás minimum 7, maximum 15 oldal terjedelmű lehet. A dokumentum álló tájolású 210 × 297 mm (ISO A4 papírméret) méretű oldalakból álljon, mely tetszőlegesen tartalmazhat szöveges anyagot (12-es betűméret, legfeljebb 3 600 karakter oldalanként), magyarázó ábrákat, képeket.

A műszaki leírás terjedelme a tervpályázat tárgyát képező feladatok volumene és összetettsége alapján került meghatározásra.

Amennyiben a beadott pályamű a szerző szabadalmi oltalom vagy szabadalmi bejelentés alatt álló műszaki megoldását tartalmazza, úgy erről – a megoldás tartalmának megnevezése nélkül – az EKR űrlapként rendelkezésre álló nyilatkozatmintában a szerzőnek nyilatkoznia kell.

A fedlapon szükséges feltüntetni a pályázat pontos címét („Debrecen, Déli Városközpont fejlesztése”) is.

A szerző szabadalmi oltalom vagy szabadalmi bejelentés alatt álló műszaki megoldás feltüntetése és fedlap nem számít bele a maximum 15 oldal terjedelembe.

Műszaki leírás elnevezése: Műszaki leírás.pdf

A műszaki leíráson az azonosító kód feltüntetése a Tervpályázat titkosságát sérti.

8.4. Kiegészítő dokumentumok

Kiegészítő dokumentumok (ideértve: modellek, kiegészítő szövegek és hasonló anyagok) benyújtása nem megengedett.

9. A tervpályázati eljárást követő folyamatok

9.1. A pályaművek elbírálására, illetve rangsorolására, az eljárás menetére vonatkozó tájékoztatás

A Kiíró a Bírálóbizottság döntése alapján legkésőbb a 2.3. pontban meghatározott ütemterv szerint a Tervpályázat eredményét kihirdeti, és a pályázati díjakat, illetve a megvételeket a művek szerzőinek (vagy azok meghatalmazottjainak) legkésőbb az eredményhirdetést és a felhasználási szerződések megkötését és aláírását követő 30 banki napon belül kifizeti a megfelelően benyújtott számla vagy egyéb számviteli bizonylat alapján. Utóbbi kiállítása és benyújtása jogi személyek esetében kötelező.

Az eredményhirdetés pontos helyéről és időpontjáról (óra, perc) külön meghívóban is tájékoztatja a Kiíró a Pályázókat.

A pályázat eredményhirdetése nyilvános. Kiíró lehetővé teszi, hogy a Magyar Építész Kamara vonatkozó előírásai szerint a pályázat eredménye megjelenjen a Magyar Építész Kamara honlapján. A pályázat zárójelentése az EKR rendszerbe feltöltésre kerül azzal, hogy az eredményhirdetésen megjelentek nyomtatva is át tudják venni.

A Kiíró a beérkezett pályamunkákat nyilvánosan  bemutathatja, ugyanakkor a pályázó az EKR rendszerben megtett nyilatkozattalmegtilthatja a díjazásban vagy megvételben nem részesült pályaművének nyilvánosságra hozatalát. 

9.2. A tervpályázati eljárást követő szolgáltatás (tervezés) megrendeléséhez szükséges hirdetmény nélküli tárgyalásos eljárással kapcsolatos Ajánlatkérői feltételek és követelmények

A Kiíró kötelezettséget vállal, hogy a Tervpályázati rendelet 28. §-ban foglaltakra tekintettel a tervpályázati eljárást követően a tervezési szolgáltatás megrendelésére irányuló, hirdetmény közzététele nélküli, tárgyalásos eljárást fog lefolytatni a jelen pályázat nyertesével/nyerteseivel (első díjazott) a Kbt. 98. § (5) bekezdése szerint.

Kiíró a tervpályázati eljárást követően a tervezési szolgáltatás megrendelésére irányuló, hirdetmény közzététele nélküli tárgyalásos eljárás nyertes ajánlattevőjével (Tervező) szembeni, a továbbtervezés megvalósításával kapcsolatos követelményeit és főbb szerződéses feltételeket az alábbiak szerint határozza meg. A Kiíró fenntartja magának a jogot, hogy a hirdetmény nélküli tárgyalásos eljárásban a közbeszerzési dokumentumok részeként kiadásra kerülő tervezési szerződéstervezet jelen tervpályázati eljárás keretében meghatározott szerződéses feltételekhez  képest változásokat tartalmazzon, a Kbt. szabályait is figyelembe véve.

· A Kiíró a tervpályázati eljárást követően a tervezési szolgáltatás megrendelésére irányuló hirdetmény közzététele nélküli tárgyalásos eljárást kíván lefolytatni a jelen pályázat nyertesével/nyerteseivel (első díjazott) a Kbt. 98. § (5) bekezdése szerint. A hirdetmény közzététele nélküli, tárgyalásos eljárás tényleges lefolytatására csak a kiíró erre vonatkozó külön döntése alapján kerül sor. Ajánlatkérő fenntartja a jogot a jelen kiírásban felsorolt tervezői szakmai kompetenciák közbeszerzési eljárás során történő bővítésére, módosítására.

· A tervezési szerződés keretében Tervezőnek az alábbi munkarészeket kell elkészítenie:
· Telepítési Tanulmányterv
· Települési Mesterterv.

A Telepítési Tanulmányterv tartalmát a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII. 15.) Korm. rendelet 7. melléklete határozza meg. 

A Települési Mestertervet a jelen tervpályázati dokumentáció részeként kiadott dokumentumokban részletezett felépítéssel és feladatleírással kéri kidolgozni a Megrendelő.

· A telepítési tanulmányterv elkészítésének határideje a szerződés hatálybalépésétől számított 3 hónap. A teljes tervezési feladat, azaz a mesterterv elkészítésének határideje a szerződés hatálybalépésétől számított 6 hónap.  
Az egyes szállítási határidőktől számítottan Megrendelőnek 10 munkanapon belül van lehetősége véleményezni a tervdokumentációkat, melyről a Felek által aláírt jegyzőkönyv készül, melyben meghatározásra kerülnek a véleményezés során felmerült módosítások tervdokumentációra való átvezetésének határideje, melynek maximális ideje 10 munkanap.
· Fizetési feltételek:
Megrendelő előleget nem tervez fizetni. A teljesítés során számla benyújtására a a fentebb felsorolt tervek leszállítását követően, legalább tervcsomagonként (telepítési tanulmányterv/Települési Mesterterv) van lehetőség, az adott tevékenység/feladat igazolt teljesítését követően az adott tervcsomagra vonatkozó összegben. 
· Szerződéses biztosítékok: 
A Megrendelő szerződés megerősítő mellékkötelezettségként késedelmi kötbért, meghiúsulási kötbért, valamint hibás teljesítési kötbért érvényesít.
a) Késedelmi kötbér: Ha a Tervező a szerződésből eredő kötelezettségeinek teljesítésével késedelembe esik, a teljesítési határidő napjától számított késedelembe esés időszakára a Tervező késedelmi naptári naponként köteles legfeljebb a késedelemmel érintett tervezési feladat nettó tervezési díja 0,5 %-ának megfelelő összegű késedelmi kötbért fizetni. Megrendelő a késedelmi kötbért valamennyi részhatáridő és a véghatáridő tekintetében külön-külön érvényesíti. 
Megrendelő kiköti, hogy ha a késedelmes napok száma a 30 naptári napot meghaladja, úgy Megrendelő jogosult a szerződéstől elállni, vagy azt azonnali hatályú felmondással felmondani, amelynek gyakorlása esetén Megrendelő – a késedelmi kötbér helyett - meghiúsulási kötbért érvényesít.
b) Meghiúsulási kötbér: Amennyiben a Tervező nem teljesít vagy késedelme a 30 naptári napot meghaladja, illetőleg, ha a szerződés olyan okból, melyért Tervező felelős meghiúsul, Megrendelő jogosult a szerződéstől elállni, vagy azt azonnali hatályú felmondással megszüntetni. A meghiúsulási kötbér mértéke: a meghiúsulással érintett tervdokumentáció nettó tervezési díjának 20 %-a.   
Megrendelő az azonnali hatályú felmondási jogát a Tervezőhöz intézett írásbeli nyilatkozattal gyakorolhatja. Az azonnali hatályú felmondás a Tervező kötbér- és kártérítés fizetési kötelezettségét nem érinti.
c) Hibás teljesítési kötbér: A hibás teljesítési (minőségi) kötbért Megrendelő a Tervező nem szerződésszerű teljesítése esetén érvényesíti, amennyiben a hibás teljesítésért a Tervező, vagy az általa a teljesítésbe bevont közreműködő a felelős. A hibás teljesítési (minőségi) kötbér mértéke legfeljebb a hibás teljesítéssel érintett munkarész / tervdokumentáció nettó tervezési díjának 3 %-a/alkalom. Amennyiben Megrendelő a hiba kijavítását igényli, a késedelemre megállapított mértékű kötbért kell alkalmazni a hiba közlésétől a hiba kijavításáig terjedő időtartamra.
Amennyiben már 3 alkalommal ténylegesen érvényesítésre került a hibás teljesítési kötbér és ezt követően a Tervező újból hibásan teljesít, Megrendelő a szerződést felmondhatja, illetve attól elállhat, mely esetekben Megrendelő a már érvényesített hibás teljesítési kötbér összegével csökkentett összegű meghiúsulási kötbért érvényesít.
A késedelmi, hibás teljesítési és meghiúsulási kötbér vonatkozásában az „érintett” tervezési feladat vagy tervdokumentáció alatt a Telepítési tanulmányterv és a Települési Mesterterv értendő, a kötbérszámítás alapját tehát a késedelemmel, hibás teljesítéssel, meghiúsulással érintett adott tervdokumentáció ellenértéke képezi. 
d) Jótállás: A Tervező a Ptk. szabályai értelmében 24 hónap jótállási kötelezettséggel tartozik. A jótállás(ok) kezdő időpontja a Telepítési tanulmányterv és a Települési Mesterterv leszállítását követően a teljesítési igazolás(ok) Megrendelő általi kiállításának napja. A Tervező jótállási kötelezettséggel tartozik különösen azért, ha a tervek felülvizsgálata alapján a terveket módosítani szükséges. 
Szerződő Felek rögzítik, hogy Tervező kötbérfizetési kötelezettsége nem érinti a kötbéren felüli kártérítési kötelezettségét.  
Megrendelő választása szerint jogosult az esetleges – Tervező által elismert – kötbér követelését a tervezési díjba történő beszámítással érvényesíteni és azt a Tervező esedékes számlájából levonni, vagy kötbérértesítőt küldeni, mely alapján a Tervező 8 napon belül köteles a kötbért Megrendelő részére megfizetni. 
· Kiíró felhívja a figyelmet, hogy a hatályos magyar jogszabályok (266/2013 (VII.11.) Korm. rendelet) alapján, amennyiben a Tervpályázatot követő hirdetmény nélküli tárgyalásos közbeszerzési eljáráson nyertes Pályázó (ajánlattevő) nem rendelkezik Magyarországon érvényes, az adott tervezői területre vonatkozó jogosultsággal, úgy a tervezési szerződés megkötésének előfeltételeként jogosultságát magyarországi tevékenység folytatásához (jogi személy vagy természetes személy vonatkozásában) szükséges eljárásban bejelentenie vagy engedélyeztetnie kell az illetékes Kamaránál (266/2013 (VII.11.) Korm. rendelet 40. §-42. §), vagy magyarországi tervezői jogosultsággal rendelkező szakember bevonásával kell biztosítania a tervezői jogosultságot.






10. Mellékletek

1) Tervezési Program (műszaki leírás)
2) Urbanisztikai vizsgálatok
3) Környezeti rendszerek
4) Geodéziai felmérés
5) Előzetes talajvizsgálati és hidrológiai jelentés
6) Ökológiai alapállapot bemutatás
7) Debrecen irodapiaci összefoglaló
8) Debrecen Levegőminőségi Terv
9) Life IP HungAIRy Zöldterületi Pilot Akció MT
10) Mandolás utca 2. ütem terve
11) Intermodális Központ Megvalósíthatósági Tanulmány
12) 100. sz. vv. állomási szakasz terve
13) Vértesi úti különszintű csomópont terve
14) Majorsági Földek törmelék szennyezettségi vizsgálat jelentése
15) Légifotók
16) Költségvetési összesítő tábla
17) Szürkevíz hasznosítás Debrecenben – Rövid összefoglaló
18) Új Salakmotor Stadion Helyszín-és sematikus rajz 
19) Debreceni Nemzetközi Repülőtér Akadálykorlátozási felületek helyszínrajza
20) 	Debrecen Nemzetközi Repülőtér új terminálépület és környezete, valamint új futópálya és kapcsolódó burkolt felületek tervezése – tervpályázati tanulmányterv
21) Kötelező nyilatkozatok

